Diari Oficial de la Generalitat Valenciana


Sumari del DOGV 9478, del 25-11-2022 (2022/11157)

Extracte de la Resolució de 3 de novembre de 2022, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la novena edició del «Premi A. Olga Quiñones Fernández» i se n'estableixen les bases reguladores.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9478

Data del DOGV
:   25-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11188


Data del document
:   03-11-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de novembre de 2022, de la vicerectora d'Igualtat, Diversitat i Polítiques Inclusives de la Universitat de València, per la qual es convoca la novena edició del «Premi A. Olga Quiñones Fernández» i se n'estableixen les bases reguladores. [2022/11068]  
BDNS (identif.): 659865.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/659865  
  
Primer. Persones beneficiàries  
Aquest premi s'adreça a aquells o aquelles que, estudiant a la Universitat de València hagen defensat el treball de fi de grau, de fi de màster o la tesi doctoral en aquesta universitat.  
  
Segon. Objecte  
L'objecte d'aquesta convocatòria és reconèixer els treballs originals defensats en aquesta universitat en el curs acadèmic 2021-2022 sobre les dones, que incorporen la perspectiva de gènere o aposten per la igualtat efectiva entre dones i homes, redactats en qualsevol de les llengües oficials a la Universitat de València (excepte que es tracte de programes de la Universitat oficialment impartits en anglès, en els quals s'admetran també treballs redactats en aquesta llengua), d'acord amb els principis de la Llei d'igualtat; i defensats en aquesta universitat en el curs acadèmic 2021-2022 per a les modalitats 1, 2 i 3 en els següents cicles d'estudis oficials:  
i) Estudis de grau: (Modalitat 1, treball de final de grau)  
ii) Estudis de màster: (Modalitat 2, treball de final de màster)  
iii) Estudis de doctorat: (Modalitat 3, tesi doctoral)  
  
Tercer. Bases reguladores  
La convocatòria està publicada en la URL:  
https://webges.uv.es/uvTaeWeb/DescargarAnuncio.do'codigo=WYZCYBC-L120-9148-7371  
i es donarà difusió en la pàgina web de la Unitat d'Igualtat:  
http://www.uv.es/igualtat  
  
Quarta. Quantia  
a) Es concedirà un premi per cada modalitat establerta en aquesta convocatòria:  
i) 500 euros i diploma: Primera modalitat: per a treballs de final de grau (TFG),  
ii) 1.000 euros i diploma: Segona modalitat: per a treballs de final de màster (TFM).  
iii) 1.500 euros i diploma: Tercera modalitat: per a tesis doctorals (TD).  
b) De conformitat amb el punt 5.b) iii, es podran concedir premis ex aequo. En aquest cas, es distribuirà la quantitat prevista entre els treballs premiats.  
c) Es podran concedir accèssits, sense dotació econòmica, si la qualitat dels treballs presentats i no premiats ho mereixen, segons el criteri del jurat.  
d) L'import dels premis està subjecte a la retenció de l'impost sobre la renda de les persones físiques (IRPF) que marca la llei, i es formalitzarà per mitjà de transferència bancària en un únic pagament, per a la qual cosa caldrà emplenar la fitxa de pagaments a tercers en el termini de quinze dies comptadors a partir de l'endemà de la publicació del resultat. Aquesta fitxa serà facilitada per la Unitat d'Igualtat a través del correu electrònic que, a aquest efecte, hagen indicat les persones premiades en la sol·licitud de presentació al premi. Es procedirà al pagament dels premis una vegada la resolució adquirisca fermesa.  
  
Cinqué. Termini de presentació de sol·licituds  
Les sol·licituds s'han de presentar en el termini d'un mes a partir de l'endemà de la publicació de l'extracte de la resolució de la convocatòria del premi en el Diari Oficial de la Generalitat Valenciana (DOGV).  
Si la sol·licitud no té els requisits o no va acompanyada de la documentació exigida en aquesta convocatòria, podrà ser esmenada de conformitat amb les previsions i els efectes de l'article 68 (esmena i millora de sol·licituds) de la Llei 39/2015, d'1 d'octubre, del procediment administratiu comú de les administracions públiques.  
  
Sisé. Altres dades  
Criteris de valoració  
Els premis es valoraran, per a cada modalitat establerta, segons els criteris següents:  
a) Originalitat i impacte (amb una valoració del 50 % de la puntuació total):  
i) La singularitat en el plantejament del tema. Es valorarà especialment aquesta singularitat en els treballs de major dificultat tècnica per a incorporar la perspectiva de gènere, com ara els estudis STEM (Ciència, Tecnologia, Enginyeria i Matemàtiques).  
ii) Grau d'incorporació de la perspectiva de gènere.  
iii) Grau de transferència i innovació social per a la consecució de la igualtat entre dones i homes.  
b) Metodologia utilitzada (amb una valoració del 30 % de la puntuació total)  
i) Precisió i tractament científic.  
ii) Bibliografia i ús de fonts documentals.  
c) Elaboració del treball (amb una valoració del 20 % de la puntuació total)  
Per a treballs ordinaris:  
i) Claredat expositiva i construcció d'un discurs ben articulat.  
ii) Ordenació adequada del treball i coherència interna.  
Per a treballs de divers format (web, blog, vídeo...)  
i) Accessibilitat i usabilitat. El format triat (web, blog, vídeo...) ha de ser utilitzat per el major número de persones possible, de forma independent a les capacitats i coneixements.  
ii) Coherència estètica. L'organització de l'espai, fonts, grandària, fons, etc. s'han de reconèixer de forma fàcil d'acord a una iconografia o marca del disseny proposat.  
Sol·licituds  
a) Les sol·licituds s'han de presentar preferentment en modalitat electrònica per mitjà del formulari web que es publicarà en l'adreça:  
https://webges.uv.es/uvEntreuWeb/menu.jsp'idtramite=IGU\_PROQ, sense perjudici que es puga presentar al Registre General de la Universitat de València (edifici Rectorat, av. Blasco Ibáñez, 13, 46968 València) o en qualsevol dels registres auxiliars. També es poden presentar per qualsevol dels mitjans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
b) En cas de no optar per la presentació electrònica, caldrà adjuntar a la sol·licitud -en suport electrònic (CD o memòria USB)- la documentació, en format PDF, indicada en l'apartat següent.  
  
c) Documentació que s'ha d'aportar:  
i) Imprès de sol·licitud degudament emplenat, en cas de triar la presentació en paper, el model es troba disponible en el web de la Unitat d'Igualtat [http://www.uv.es/igualtat].  
ii) El treball que es presenta a aquest premi (en format PDF), llevat que s'indique la localització d'aquest document en els serveis administratius de la Universitat.  
iii) Resum del treball (en format PDF):  
1. Per als treballs de fi de grau, 3-4 fulls.  
2. Per als treballs de fi de màster, 6-7 fulls.  
3. Per a les tesis doctorals, 8-10 fulls.  
iv) Breu currículum (en format PDF).  
  
València, 3 de novembre de 2022.- La vicerectora d'Igualtat, Diversitat i Polítiques Inclusives (p. d. de la rectora, DOGV 30.05.2022): Helena Rausell Guillot.